Duiker sterf kort ná duiksessieArgieffoto: Netcare 911 ŉ Skubaduiker is Vrydagmiddag dood aan ŉ hartaanval kort nadat hy na die oppervlak van die water teruggekeer het. Shawn Herbst, woordvoerder van Netcare 911, sê paramedici is omstreeks 12:25 na die toneel by Umkomaas aan die KwaZulu-Natalse Suidkus ontbied. Volgens getuies het die duiker ná ŉ duiksessie na die oppervlak gekom en oomblikke later tekens van ŉ hartaanval getoon. “Ander duikers het mond-tot-mond-asemhaling toegepas terwyl die boot terug na die strand gejaag het. By hul aankoms het paramedici die lewensondersteuningspogings oorgeneem,” sê Herbst. “Ondanks hul pogings om die man se lewe te red, is hy op die toneel dood verklaar.” Ander relevante owerhede was ook op die toneel.